CELEX: C2007/315/34
Language: da
Date: 2007-12-22 00:00:00
Title: Sag C-464/06: Domstolens dom (Tredje Afdeling) af 18. oktober 2007 — Sag anlagt af Avena Nordic Grain Oy (anmodning om præjudiciel afgørelse fra Korkein hallinto-oikeus, Finland) (Landbrug — Eksportrestitutioner for landbrugsprodukter — Forordning (EF) nr. 800/1999 — Artikel 5 — Indgivelse af udførselsangivelse — Fremsendelse pr. telefax)

22.12.2007   
            
            
               DA
            
            
               Den Europæiske Unions Tidende
            
            
               C 315/20
            
         Domstolens dom (Tredje Afdeling) af 18. oktober 2007 — Sag anlagt af Avena Nordic Grain Oy (anmodning om præjudiciel afgørelse fra Korkein hallinto-oikeus, Finland)
   (Sag C-464/06) (1)
   
   (Landbrug - Eksportrestitutioner for landbrugsprodukter - Forordning (EF) nr. 800/1999 - Artikel 5 - Indgivelse af udførselsangivelse - Fremsendelse pr. telefax)
   (2007/C 315/34)
   Processprog: finsk
   Den forelæggende ret
   Korkein hallinto-oikeus
   Parter i hovedsagen
   
      Sagsøger: Avena Nordic Grain Oy
   Sagens genstand
   Anmodning om præjudiciel afgørelse — Korkein hallinto-oikeus — fortolkning af artikel 5, stk. 5, i Kommissionens forordning (EF) nr. 800/1999 af 15.4.1999 om fælles gennemførelsesbestemmelser for eksportrestitutioner for landbrugsprodukter — (EFT L 102, s. 11) — manglende hensyntagen til en udførselsangivelse fremsendt ved telefax, idet originalen først indgik til vedkommende myndigheder efter læsningen — proportionalitetsprincippet og princippet om god forvaltningsskik
   Konklusion
   Artikel 5 i Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter, som ændret ved Kommissionens forordning (EF) nr. 90/2001 af 17. januar 2001, skal fortolkes således, at den ikke er til hinder for, at de kompetente nationale toldmyndigheder godkender en udførselsangivelse af landbrugsprodukter, der fremsendes til dem pr. telefax, når denne fremsendelse har fundet sted forud for læsningen i forbindelse med udførselstransporten, når den således fremsendte angivelse indeholder alle de oplysninger, der er nødvendige for at gennemføre den fysiske kontrol af de eksporterede varer, og når den omhandlede udførselstransaktion ikke er behæftet med nogen form for svig eller forsøg på svig. Dette er tilfældet, når de varer, der er omfattet af den pr. telefax fremsendte udførselsangivelse, er ankommet til bestemmelsestredjelandet, og den originale angivelse, der er blevet afsendt efterfølgende, er fuldstændig overensstemmende med den pr. telefax fremsendte angivelse. Det tilkommer den forelæggende ret at kontrollere, om disse betingelser er opfyldt i hovedsagen.
   
      (1)  EUT C 326 af 30.12.2006.